Ο **Νάσος Παπαργυρόπουλος** (γεν. Αθανάσιος Παπαργυρόπουλος, 8 Μαρτίου 1986) είναι Έλληνας ηθοποιός και επιχειρηματίας.

Πρώτα Χρόνια
------------

Γεννήθηκε και μεγάλωσε στην Αθήνα ενώ έχει καταγωγή από τον Παρνασσό και την Κρήτη. Τελειώνοντας το σχολείο, σε ηλικία 18 ετών, ξεκίνησε να σπουδάζει οικονομικά ενώ ένα χρόνο μετά πέρασε στην Δραματική Σχολή του Εθνικού Θεάτρου. Μετά την ολοκλήρωση των σπουδών του στην Ελλάδα εγκαταστάθηκε στην Αμερική, αρχικά στην Νέα Υόρκη και αργότερα στο Λος Αντζελες, όπου έμεινε για τέσσερα χρόνια και παρακολούθησε μαθήματα υποκριτικής, σκηνοθεσίας και κινηματογράφου στο UCLA.

Βιογραφικό
----------

### Υποκριτική: Κινηματογράφος & Θέατρο

Το 2010, μετά το πέρας των σπουδών του, είχε τον πρωταγωνιστικό ρόλο στην κινηματογραφική ταινία του Νίκου Ζερβού με τίτλο "Show Bitch". Κατά τη διάρκεια της διαμονής του στην Αμερική πέρασε από οντισιόν για κάποιο ρόλο στις επιτυχημένες σειρές True Blood και "Spartacus"..

Συμμετείχε στην αρχαία τραγωδία Μήδεια του Ευριπίδη, στο ρόλο του Ιάσονα, στο θέατρο του Bellflower στην California των Ηνωμένων Πολιτειών.

Το 2010-2011 συμμετείχε στην διεθνή θεατρική παραγωγη της Warner Bros, Scooby Doo, για το Ελληνικό κοινό όπου παίχτηκε στο Badminton, ένα θέατρο 2,430 θέσεων.

Το 2014 συμμετείχε στην κινηματογραφική ταινία "Η Εξέγερση του Δεκέμβρη" 

Την ίδια χρονιά στο θέατρο είχε τον πρωταγωνιστικό ρόλο στο διάσημο musical "Rocky Horror Show" σε σκηνοθεσία Κωνσταντίνου Ρήγου λαμβάνοντας θετικές κριτικές.

Τα επόμενα χρόνια ασχολήθηκε με τις οικογενειακές επιχείρησης εστίασης και διασκέδασης παραμερίζοντας την ιδιότητα του ηθοποιού.

Το 2017 είχε ένα από τους πρωταγωνιστικούς ρόλους στην κοινωνική ταινία του Νίκου Περάκη με τίτλο *Success Story*. Εκεί υποδύθηκε τον *Τζίμη* έναν από τους συνεργάτες του *Πάνδωρα* παίζοντας μαζί με τον Κωνσταντίνο Μαρκουλάκη, τον Πάνο Μουζουράκη και τη Φιόνα Γεωργιάδη.

### Τηλεοπτικές συμμετοχές

Το 2018, ύστερα από πρόταση του τηλεοπτικού σταθμού ΣΚΑΪ και της Acun Medya, αποφάσισε να λάβει μέρος στον νέο κύκλο του reality επιβίωσης *Survivor Greece*. Για το λόγο αυτό ταξίδεψε στον Άγιο Δομίνικο, οπού πραγματοποιήθηκαν τα γυρίσματα του show, και έμεινε εκεί για 4,5 μήνες φτάνοντας μέχρι την τελική δωδεκάδα του παιχνιδιού. 

Τον Οκτώβριο του ίδιου έτους δέχτηκε πρόταση από τον τηλεοπτικό σταθμό ΑΝΤ1 για να ενταχθεί στη νέα ομάδα του δεύτερου κύκλου του reality επιβίωσης *Nomads* η οποία θα περιείχε 8 πρώην παίκτες του *Survivor Greece*. Τελικά αποδέχτηκε την πρόταση και μπήκε στο παιχνίδι όπου έμεινε για 1,5 μήνα κατακτώντας την 11η θέση. 

Κατα τη διάρκεια της πανδημίας (2020-2021) επέστρεψε τηλεοπτικά λαμβάνοντας μέρος στο μουσικό talent show του Open TV *Just the 2 Of Us*. Εκεί διαγωνίστηκε ως ντουέτο μαζί με την τραγουδίστρια Josephine ενώ στις 26 Δεκεμβρίου αναδείχτηκαν νικητές.

Το 2021 παρουσίασε μαζι με την Ιωάννα Λίλη στο Open TV την εκπομπή Η Πρόκληση, όπου και φιλοξενούσε διακεκριμένους αθλητές που έχουν διαπρέψει στο αγώνισμά τους.

**Ειδησεογραφία**

Ο Νάσος Παπαργυρόπουλος είναι Διευθύνων Σύμβουλος του GreekReporter, έναν από τους μεγαλύτερους ειδησεογραφικούς οργανισμούς των Ελλήνων της Διασποράς. 

**Επιχειρηματικότητα**

Δραστηριοποιείται χρόνια στον τομέα της εστίασης και διατηρεί δική του επιχείρηση στο κέντρο της Αθήνας

Φιλμογραφία
-----------

### Τηλεόραση

| Έτος | Τίτλος Προγράμματος | Κανάλι | Ρόλος | Σημειώσεις |
| --- | --- | --- | --- | --- |
| 2018 | Survivor | ΣΚΑΪ | Ο Ίδιος | Διαγωνιζόμενος | 12η Θέση |
| Nomads - Μαδαγασκάρη | ΑΝΤ1 | Διαγωνιζόμενος | 11η Θέση |
| 2020 | Just the 2 of Us | OPEN | Διαγωνιζόμενος | Νικητής |

### Κινηματογράφος

| Έτος | Τίτλος Κινηματογραφικής Ταινίας | Ρόλος |
| --- | --- | --- |
| 2010 | Show Bitch | Τζέι |
| 2014 | Η Εξέγερση του Δεκέμβρη | Τζεφ |
| 2017 | Success Story | Τζίμης |

Παραπομπές
----------

1. ↑  «Νάσος Παπαργυρόπουλος: Από τα νυχτερινά κέντρα στο «Rocky Horror Show»». *protothema.gr*. 2014-10-15.. Ανακτήθηκε στις 2014-10-15.
2. ↑  «"Η εξέγερση του Δεκέμβρη" από 4 Δεκεμβρίου στους κινηματογράφους». *koutipandoras.gr*. 2014-11-28.. Ανακτήθηκε στις 2014-11-28.
3. ↑  «Rocky Horror Show στο Θέατρο Ρεξ». *lifo.gr*. 2014-10-15.. Ανακτήθηκε στις 2014-10-15.